Minn L- Imżebbel . . . il- pulċinell ta' Ġeżebel . . . Wara pawża pjuttost twila , bil- mod il- mod dan il- blogg issa reġa' qiegħed jieħu spinta , kemm fid- dehra u kemm fil- kontenut . F' dawn l- aħħar ġranet tista' tgħid li qattajthom litteralment imwaħħal mal- blogg inżabbab mat- template , għax wara ħafna snin , skoprejt mill- ġdid il- pjaċir ta' l- html u l- javascript u x' naf jien . Tant hu hekk , li skond is- sieħba tiegħi , li appik li nsibha wara l- bieb bit- tama li ma ninsabx imwaħħal mal- qaħbeċ internet , dan l- aħħar sirt bloggomanijaku u saħansitra " moħħni - mhux - hawn . " Iżda iżjed minn hekk , f' dan l- aħħar ġimgħat skoprejt ukoll il- pjaċir li nittraduċi kitbiet letterarji , fosthom kitbiet filosofiċi , li ( s ) fortunatament , fil- Malti ftit li xejn għandna minnhom . Dan seħħ l- iżjed bit- traduzzjoni tar- rumanz filosofiku In- Nawżja , li aktarx hi l- iżjed biċċa xogħol ambizzjuża li qatt dħalt għaliha . Madankollu , minn żmien għal żmien , se nibda nittraduċi wkoll xi passaġġi filosofiċi qosra oħrajn ta' l- għażla tiegħi , l- iżjed sabiex naqta' xi ftit min- nawżja li kultant wieħed taf taqbdu meta anke l- għaxqa tiegħu tibda ssir rutina . Għaldaqstant , dan ix- xahar se ntella' l- ewwel traduzzjoni f' din ir- rubriki / rokna / sensiela , li se ġġib l- isem ta' Tradosofia . Permezz ta' dan it- titlu , Tradosofija , irrid infisser " it- traduzzjoni tal- filosofija " , fejn ' trado ' tfisser ' traduzzjoni ' , u ' sofia' tfisser 'l- għerf ' , jew f' dan il- każ , anke sempliċiment ' ħsibijiet ' . Tajjeb li nżid , la issa ġejt għaliha , li din is- sensiela kellha tagħmel parti mill- blogg l- ieħor tiegħi ' Bloggosofija' , li xi darba kont bdejtu bil- moħbi iżda llum alla m' għamlu . Il- passaġġi magħżula mhux neċessarjament ikunu ta' ħassieba mastuċċani jew ta' individwi li akkademikament jappartjenu strettament lill- qasam tal- filosofija f' sens tradizzjonali , jew kif insibhom jien , textbook philosophers . Fil- fatt l- ewwel test li se nittraduċi ma nkitibx minn xi filosofu , iżda minn fotografu . Madankollu , xorta waħda nqisu bniedem viżjonarju li għandu filosofija valida ħafna xi jwassal . Din is- sensiela , flimkien mat- traduzzjoni ta' In- Nawżja u t- traduzzjonijiet l- oħrajn li qegħdin jagħmlu t- tradutturi ta' , għandha mnejn isservi wkoll ta' risposta f' waqtha għal dawk li jaħsbu li lsienna m' hux adattat għat- traduzzjoni , jew agħar minn hekk , li ladarba nistgħu naqraw bl- Ingliż m' hemmx bżonn jew lok li jsiru traduzzjonijiet bħal dawn . Dawn it- traduzzjonijiet la se jkunu twal ħafna u lanqas se jidhru ta' spiss wisq , aktarx xi darba jew darbtejn fix- xahar . Sewwasew kull meta , la naf u lanqas irrid ngħid , għax wara l- esperjenza kerha ta' l- interruzzjoni tas- sensieli ' Anniversarji Kwinarji ta' Albums ' u ' Tant Snin Ilu ' , f' dan is- sens ikkommettejt ruħi li ma nikkommetix iżjed ruħi . Ta' min ninnota wkoll li l- passaġġi li nagħżel mhux bilfors ikunu jirriflettu l- ideat u l- fehmiet personali tiegħi , u għaldaqstant dawn it- traduzzjonijiet m' għandhomx jittieħdu bħala promozzjoni ta' xi idea partikulari jew oħra . Se jkunu siltiet tradotti sabiex qabel xejn inqanqal l- interess , il- ħsieb u forsi wkoll id- dibattitu , l- iżjed dwar dawk il- ħwejjeġ li f' għajnejja huma l- iżjed importanti u anke urġenti . Wara kollox , kif kien qalilna Sokrate , " il- ħajja mhix mistħarrġa mhix lant tgħixha . . . " Ħuġġieġa Oħra minn L- Imżebbel Ħin : Idea mill- aktar nobbli , sur Imżebbel . Se nieħu gost naqra din ir- rubrika li għadek kemm nedejt . Prosit ukoll ta' l- affarijiet li żidt mal- ġenb . . . biss naħseb li se tispiċċa tiġġennen taġġorna l- iżbarra kuljum jew kull ġimgħa skond xi tkun rajt / qrajt / smajt . . . il- bloggomanija taf tkun qalila kultant ! Hawn , fejn iż- żikk marret il- ħatba li xħett il- bieraħ ? - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .